கேள்வி: பானு முசுதாக் குறித்து விரிவாக சொல்லுங்கள்.
பதில்: பானு முசுதாக் (''Banu Mushtaq'') தென்னிந்தியா கருநாடகம் மாநிலத்தின் எழுத்தாளரும், ஆர்வலரும் வழக்கறிஞரும் ஆவார். முசுதாக் 1970கள் மற்றும் 1980களில் தென்மேற்கு இந்தியாவின் முற்போக்கு எதிர்ப்பு இலக்கிய வட்டங்களில் எழுதிய எழுத்தாளர்களில் ஒருவர். சாதி மற்றும் வர்க்க அமைப்பை விமர்சித்து எழுதிய எழுத்தாளர் பானு முசுதாக். பாந்தியா இயக்கம் செல்வாக்கு மிக்க தலித் மற்றும் முஸ்லீம் எழுத்தாளர்களை உருவாக்கியது. இவர்களில் முசுதாக்கும் ஒருவர். ஆறு சிறுகதைத் தொகுப்புகள், ஒரு நாவல், ஒரு கட்டுரைத் தொகுப்பு, ஒரு கவிதைத் தொகுப்பு எனப் பல நூல்களை இவர் எழுதியுள்ளார். கன்னட மொழியில் எழுதி வரும் முசுதாக் கருநாடகச் சாகித்திய அகாதமி விருது, டான சிந்தாமணி அத்திமாபே விருது உட்பட இவரது இலக்கியப் படைப்புகளுக்காக முக்கிய விருதுகளைப் பெற்றுள்ளார். முன்னர் உருது, இந்தி, தமிழ் மலையாளம் ஆகிய மொழிகளில் இவரது படைப்புகள் மொழிபெயர்க்கப்பட்டுள்ளன. ஆங்கிலத்தில் இவருடைய படைப்புகளின் முதல் புத்தக நீள மொழிபெயர்ப்பு இதய விளக்கு: தேர்ந்தெடுக்கப்பட்ட கதைகள் (Heart Lamp: Selected Stories) ஆகும். இந்த நூலானது 2025-இல் வெளியிடப்படும் நேரத்தில் பாரிஸ் விமர்சனத்தில் இந்நூலிலுள்ள ஒரு கதை வெளியிடப்பட்டுள்ளது. மாக்ஸ் போர்ட்டர் தலைமையிலான 2025 பன்னாட்டு புக்கர் பரிசு நடுவர் குழுவால் தேர்ந்தெடுக்கப்பட்ட 13 புத்தகங்களில் ஹார்ட் லாம்ப் ஒன்றாகும்.